**Építőmérnöki Kar Hallgatói Képviselet**

**Hangadó ösztöndíj**

**Pályázati felhívás**

**2018/2019. tanév**

A Budapesti Műszaki és Gazdaságtudományi Egyetem (BME) Építőmérnöki Kar (ÉMK) Hallgatói Képviselete (ÉMK HK) ösztöndíj pályázatot hirdet a BME Térítési és Juttatási Szabályzat (TJSZ) 11/A. § alapján, a véleménynyilvánítás elismerése és ösztönzése érdekében.

**Pályázat feltételei**

A pályázaton részt vehet a BME ÉMK bármely teljes idejű alap-, mester képzésének aktív hallgatói jogviszonnyal rendelkező hallgatója, aki a 2018/19. tanév őszi félévében aktív hallgatói jogviszonnyal rendelkezik és az értékelt időszakban az ÉMK HK-ban mandátummal nem rendelkezik.

Közéleti teljesítményét a hallgató a TJSZ 8. § (4) bekezdésében foglaltak alapján csak egyszer ismertetheti el.

A hallgatónak pályázata esetén jeleznie kell, ha az elismertetni kívánt teljesítménnyel/tevékenységgel máshova pályázott, és a bírálat folyamatban van, valamint korábban máshol elismertetett teljesítménnyel/tevékenységgel nem pályázhat.

**Elbírálás alapelvei**

A pályázat elbírálását az ÉMK HK saját hatáskörben végzi a jelen pályázatban meghatározott pontrendszer alapján.

**Pontrendszer**

A pályázaton összesen maximum 20 pont szerezhető.

|  |  |
| --- | --- |
| **Esemény / tevékenység** | **Pontszám** |
| Részvétel egy Kari Hallgatói Fórumon | 2 pont |
| Szavazat leadása a Tisztújító Kari Hallgatói Szavazáson | 4 pont |
| Hiánytalanul kitöltött 2017/18. őszi és tavaszi félévi OHV kérdőívek, az összes kérdőív kitöltése esetén: félévenként 1 pont, összesen | 2 pont |
| Kulturális Esték Hetén való részvétel | 0-3 pont |
| Vásárhelyi Napokon való részvétel | 0-3 pont |
| Szakmai Héten való részvétel | 0-3 pont |
| Önkéntes napon való részvétel | 1 pont |
| Sportnapon való részvétel | 1 pont |
| Zielinski Konferencián való részvétel | 1 pont |

**A pályázás folyamata**

Pályázni a pályázati adatlap elektronikusan kitöltött, majd kinyomtatott és aláírt példányának leadásával lehetséges. A pályázati adatlapot az ÉMK HK irodájában ügyeleti időben kell leadni az ütemezésben megadott határidőig.

**Tartalmi követelmények és a kapcsolódó igazolások**

A pályázati adatlaphoz nem szükséges további igazolás csatolása. A pályázati adatlap mintája megtalálható az alábbi linken. A pályázati adatlapnak tartalmaznia kell a pályázó által elvégzett egyéni munka elbírálásra alkalmas részletességű leírását.

**A pályázaton elnyerhető ösztöndíj**

A pályázat elnyeréséhez szükséges minimálisan elérendő pontszámot, és az elnyert ösztöndíj nagyságát a beérkezett pályázatok és a rendelkezésre álló keretösszeg alapján az ÉMK HK állapítja meg a pályázatok elbírálásakor.

A juttatások kifizetése egyszeri ösztöndíj formájában történik az elbírálást követő, a hallgatói normatíva terhére folyósított juttatások kifizetési időpontjainak ütemezésében meghatározott időpontokban.

**Határidők**

|  |
| --- |
| Őszi félév |
| A pályázat által vizsgált időtartam | 2017. november 1. - 2018. október 31. |
| A pályázat benyújtásának határideje | 2018. november 12. 23:59 |
| Az előzetes eredmény kihirdetése | 2018. november 16. |
| A felszólalás határideje | 2018. november 18. 12:00 |
| A végleges eredmény kihirdetése | 2018. november 19. |
| Kifizetés időpontja | 2018. december 10. |

A nem a kiírás szerint, vagy a pályázat határidejének lejárta után benyújtott pályázat érvénytelennek minősül és elutasításra kerül. A pályázat keretében hiánypótlásra nincs mód, a benyújtott pályázat hiánytalanságáért a pályázó felel.

**Eredmény**

Az ÉMK HK a döntést megelőzően a Határidők részben megjelölt határidőig előzetes eredményt tesz közzé a saját holnapján

A végleges eredményt az ÉMK HK a Határidők részben megjelölt határidőig a saját honlapján hozza nyilvánosságra.

**Adatvédelem**

A TJSZ 33. § (6) és (7) bekezdés alapján az ÉMK HK az ösztöndíj pályázatok elbírálásához szükséges adatokat a hatályos adatvédelmi szabályoknak megfelelően kezeli, a mellékelt tájékoztató szerint. A pályázó a pályázat leadásával beleegyezik személyes adatai mellékelt tájékoztató szerinti kezelésébe.

**Felszólalás, jogorvoslat**

A pályázó az előzetes eredmény ellen felszólalással élhet a Határidők részben megjelölt időpontig az ÉMK HK-nál. A felszólalási szándékát a kepviselet@emkhk.hu címre küldött e-mailben jelezheti a pályázó.

A hallgató a pályázat elbírálásának eredménye ellen – a közléstől, ennek hiányában a tudomására jutásától számított 15 napon belül – a Hallgatói Jogorvoslati Bizottságnál jogorvoslattal élhet, a Neptun rendszerben elérhető 001-es számú kérvény leadásával.

2018.

Építőmérnöki Kar

Hallgatói Képviselet